wickkiey/tamil-wikipedia-chunked huggingface dataset:
# விக்கிப்பீடியா:சிறப்புப் படங்கள்

__NOTOC__
| <span>விக்கிப்பீடியா சிறப்புப் படங்கள்</span>  
*தமிழ் விக்கிபீடியாவில் காணக்கிடைக்கும் ஆர்வமூட்டக்கூடிய, பண்பாட்டு முக்கியத்துவமுள்ள, அழகான நிழற்படங்கள் சிறப்புப் படங்களாகத் தேர்வு செய்யப்பட்டு, இங்கு பார்வைக்கு வைக்கப்படுகின்றன.* இவை சிறப்புக் கட்டுரைகள் பகுதியைப் போன்று தமிழ் விக்கிப்பீடியாவின் முதல் பக்கத்தில் காட்சிபடுத்தப்படுகின்றன.  
நீங்களும் சிறப்புப் படங்களை பரிந்துரைக்க விரும்பினால் விக்கிப்பீடியா:இன்றைய சிறப்புப் படம்/பரிந்துரைகள் என்ற பக்கத்தில் பரிந்துரை செய்யலாம். அதற்கு நீங்கள் பரிந்துரைக்கும் படம் படைப்பாக்கப் பொதுமங்கள் கீழ் அமைய வேண்டும். | கீழே பட்டியலிடப்பட்டுள்ளவை விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா முதற்பக்கத்தில் காட்சிப்படுத்தும் திட்டத்தின் மூலமாக முதற்பக்கத்தில் காட்சிப்படுத்தப்பட்ட படங்களாகும். ஆண்டுவாரியாகப் படங்களையும் அவை தொடர்புடைய கட்டுரைகளையும் காணுவதற்கு கீழே சொடுக்கிச் செல்லவும்.  
* சேமிப்பக படம் |
| --- | --- |
| <div>துறைகள் வாரியான காட்சியகம்</div><div>  
</div> |  |
| </noinclude>  
== விலங்குகள் ==  
<divtext-align: ; : solid #ccc; background-color: #f9f9f9; padding:;>**} ...**</div>  
== } ==  
<divtext-align: ; : solid #ccc; background-color: #f9f9f9; padding:;>**} ...**</div>  
== } ==  
<divtext-align: ; : solid #ccc; background-color: #f9f9f9; padding:;>**} ... **
:» ** } } } } } } }}**</div>  
== } ==  
<divtext-align: ; : solid #ccc; background-color: #f9f9f9; padding:;>'''} ...
:** } }**</div>  
== } ==  
<divtext-align: ; : solid #ccc; background-color: #f9f9f9; padding:;>**} ...**
:» ** } } }**</div>  
== } ==  
<divtext-align: ; : solid #ccc; background-color: #f9f9f9; padding:;>**} ...**</div>  
== } ==  
<divtext-align: ; : solid #ccc; background-color: #f9f9f9; padding:;>**} ...**
:** } } } } } } } } }}**</div>  
== } ==  
<div style="text-align: ; : solid #ccc; background-color: #f9f9f9; padding:;>**} ...**</div>  
<noinclude>
</noinclude> |  |
# விஜய குமாரணதுங்க

**விஜய குமாரணதுங்க** (அக்டோபர் 9, 1945 - பெப்ரவரி 16, 1988, இலங்கையின் பிரபல சிங்கள திரைப்பட நடிகரும் அரசியல்வாதியும் ஆவார். இவர் முன்னாள் இலங்கை அரசுத் தலைவர் சந்திரிகா பண்டாரநாயக குமாரதுங்கவின் கணவராவார். 1988 ஆம் ஆண்டில் படுகொலை செய்யப்பட்டார்.
# விஜய குமாரணதுங்க

## திரையுலகில்

குமாரதுங்கவின் முதல் திரைப்படம் *ஹந்தான கதாவ* (Hanthane Kathawa) என்பதாகும். அன்றிலிருந்த அவர் இறக்கும் வரையில் மொத்தம் 114 திரைப்படங்களில் நடித்திருக்கிறார். 1983 முதல் 1988 வரையில் அவர் இலங்கையின் மிகப் பிரபலமான நடிகர் என்ற விருதினைப் பெற்றவர். *The God King* என்ற ஆங்கிலத் திரைப்படத்திலும் *நங்கூரம்* என்ற தமிழ்த் திரைப்படத்திலும் நடித்திருக்கிறார்.
# விஜய குமாரணதுங்க

## அரசியலில்

சினிமாவில் நடித்துக் கொண்டே அரசியலிலும் ஈடுபட்டார் விஜய. ஆரம்பத்தில் லங்கா சமசமாஜக் கட்சியில் இணைந்து செயலாற்றிய குமாரதுங்க பின்னர் 1974 இல் இலங்கை சுதந்திரக் கட்சியில் சேர்ந்தார். 1982 ஆம் ஆண்டில் அரசுத் தலைவர் தேர்தலில் சுதந்திரக் கட்சிக்காகப் போட்டியிட்ட ஹெக்டர் கொப்பேக்கடுவவை ஆதரித்து தீவிரப் பிரசாரத்தில் ஈடுபட்டார். தேர்தலின் பின்னர் ஜே. ஆர். ஜெயவர்த்தனாவின் அரசு குமாரதுங்கவை நக்சலைட் எனக் குற்றங்சாட்டி சிறையில் அடைத்தது.
# விஜய குமாரணதுங்க

## புதிய கட்சி ஆரம்பித்தல்

சுதந்திரக் கட்சிக்குள் ஏற்பட்ட கசப்பான அனுபவங்கள் காரணமாக 1984 இல் இலங்கை மக்கள் கட்சியை (*Sri Lanka Mahajana Party*) ஆரம்பித்தார். இலங்கை மக்கள் கட்சி, சமூக ஜனநாயகவாத மார்க்கத்தில் பயணித்ததுடன் இலங்கையில் இனப் பிரச்சினை பல வழிகளிலும் ஏற்பட்ட காலத்தில் இன, குல, மத பேதங்களை புறந்தள்ளி நாட்டின் சகல இன மக்களையும் ஒரேயொரு அரசியல் சக்திக்குள் கொண்டு செலுத்த அரும்பாடுபட்டார் விஜய குமாரதுங்க.
# விஜய குமாரணதுங்க

## இனப்பிரச்சினையில் குமாரதுங்கவின் நிலைப்பாடு

விஜய குமாரதுங்க 1985/86 காலப் பகுதிகளிலேயே இலங்கை இனப் பிரச்சினைக்கு சமஷ்டி முறையிலான அரசியல் தீர்வே ஒரேயொரு இறுதித் தீர்வென அச்சமின்றி சுட்டிக்காட்டியிருந்தார்.  
இவ்வாறானதொரு சூழ்நிலையில் விஜய குமாரதுங்க 1986 ஆம் ஆண்டு யாழ்ப்பாணம் மற்றும் சென்னை சுற்றுப் பயணம் மேற்கொண்டு வடக்கிற்கும் தெற்கிற்கும் இடையில் அரசியல் இணைப்பை ஏற்படுத்த முன்வந்து செயற்பட்டார். யாழ்ப்பாணம் சென்ற விஜய குமாரதுங்க உட்பட்ட குழுவினரை அங்குள்ள சாதாரண மக்கள் வரவேற்ற முறையிலிருந்தே அவர் மீது, வட பகுதி மக்கள் வைத்திருந்த அசைக்க முடியாத நம்பிக்கை வெளிப்பட்டது. இதேநேரம் சென்னைக்கும் சென்ற விஜய குமாரதுங்கவை சந்திக்கவென அப்போது, தமிழ் நாட்டில் தங்கியிருந்த வடக்கின் சகல போராட்டத் தலைவர்களும் வந்திருந்தனர்.  
யாழ்ப்பாணம் சென்ற விஜய குமாரதுங்கவிற்கு அப்போது விடுதலைப் புலிகளின் பொறுப்பிலிருந்த பொலிஸ் அதிகாரிகள் குழுவொன்றையும் விடுதலை செய்ய முடிந்தது.  
விஜய குமாரதுங்க விஞ்ஞானமய சோசலிசத்தில் லெனினால் சுட்டிக்காட்டப்பட்ட, இனங்களின் சுயாட்சி உரிமையை ஏற்றுக் கொண்டு இனப் பிரச்சினை சமூக ஜனநாயகவாத சமூக முறையொன்றுக்குள் அமைதியாக தீர்க்கப்பட வேண்டும் என்பதில் அசைக்கமுடியாத நம்பிக்கையுடன் இருந்தார். அதற்கமைய அன்றைய இடதுசாரித் தலைவர்களான கொல்வின் ஆர். டி சில்வா, பீட்டர் கெனமன், வாசுதேவ நாணயக்கார போன்றவர்களைத் தனது அரசியல் மார்க்கத்திற்குள் இணைத்துக் கொள்ள அவரால் முடிந்திருந்தது.
# விஜய குமாரணதுங்க

## மறைவு

பெப்ரவர் 16, 1988 இல் அவரது பொல்ஹேன்கொடவில் உள்ள அவரது வீட்டுக்கு வெளியே உந்துருளியில் வந்த இருவரின் துப்பாக்கிச் சூட்டுக்கு இலக்காகி மரணமடைந்தார். வழக்கு விசாரணையின் போது டார்சன் வீர்ரசிங்கே மற்றும் லயனல் ரணசிங்கே என்ற இருவருமே கொலையை செய்ததாக தீர்ப்பளிக்கப்பட்டது. இவர்கள் வழக்கு முடிவுக்கு முன்னரே இறந்துவிட்டனர். மேலும் வீரரத்னே முட்தியன்சேலாகே தனபால என்ற சிங்களவரும் துறைசாமி கந்தன் என்ற தமிழரும் கொலையாளர்களுக்கு உதவினார்கள் என தண்டனைக்குட்படுத்தப்பட்டுள்ளார்கள். கொலையின் நோக்கம் இன்னமும் மர்மமாகவே உள்ளது.
# விக்கிப்பீடியா:முதற்பக்கக் கட்டுரைகள்/நவம்பர் 12, 2006

**பட்டாம்பூச்சி** அல்லது **வண்ணத்துப் பூச்சி** என்பது கண்ணைக் கவரும் மிக அழகான நிறங்களில் இறக்கைகள் உள்ள ஒரு பறக்கும் பூச்சி. இப்பூச்சிகள் மலர்களில் இருந்து தேனை உறிஞ்சிப் பருகுவதும், மிக ஒடிசலாக இங்கும் அங்கும் பறப்பதும் பலரும் கண்டு களிப்பது. இப்பூச்சி முட்டையிலிருந்து பட்டாம்பூச்சியாய் வளர்ச்சியடைவதும் மிகவும் வியப்பூட்டுவதாகும். பட்டாம்பூச்சிகள் உயிரின வகைப்பாடுகளில் **லெப்பிடோப்டரா** (Lepidoptera) என்னும் அறிவியல் பெயர் தாங்கிய குடும்பத்தைச் சேர்ந்தவை.
---  
இந்துக்களின் கடவுள்களான மும்மூர்த்திகளில் ஒருவரும், சைவர்களின் முதன்மைக் கடவுளும் ஆகிய சிவனின் இன்னொரு தோற்றமே **நடராசர்** திருக்கோலம் ஆகும். நடராசர் என்ற சொல் நடனத்துக்கு அரசன் என்ற பொருள் தருகின்றது. *நடராசர்*, *நடராஜா*, *நடேசன்*, *நடராசப் பெருமான்* எனப் பலவாறாகக் குறிப்பிடப்படும் சிவன் நடனத்தில் வல்லவனாக உருவகிக்கப்படுகிறான். நடனக்கலை நூல்களிலே எடுத்தாளப்பட்டுள்ள நடனத்தின் 108 வகைக் கரணங்களிலும் வல்லவனாகக் கூறப்படுகிறது. எனினும், இவற்றுள் ஒன்பது கரணங்களில் மட்டுமே சிவனின் நடனத் தோற்றங்கள் விபரிக்கப்பட்டுள்ளன. பரவலாகக் காணப்படும் நடராசரின் தோற்றம், ஒற்றைக் காலைத் தூக்கி நின்று ஆடும் நிலையாகும்.
# விக்கிப்பீடியா:இன்றைய சிறப்புப் படம்/நவம்பர் 2006

## நவம்பர் 28, 2006

__NOTOC__ __NOEDITSECTION__
# இலங்கையின் நெடுஞ்சாலைகள்

**இலங்கையின் நெடுஞ்சாலைகள்** பயணிகள் மற்றும் பொருட்கள் போக்குவரத்தில் முக்கிய இடம் வக்கிக்கிறது. இது "ஏ","பி","சி" (A,B,C) என்ற மூன்று தரங்களாக வகைப்படுத்தப்பட்டு பராமரிக்கப்படுகிறது. "ஏ" மற்றும் "பி" தரப் பாதைகளின் பராமரிப்பு *இலங்கை வீதி அபிவிருத்தி அதிகார சபை*யாலும் "சி" தரப் பாதைகளின் பராமரிப்பு இலங்கையின் ஒன்பது மாகாண சபைகளாலும் மேற்கொள்ளப்படுகிறது. ஏ" மற்றும் "பி" தரப் பெருந்தெருக்கள் தேசிய பெருந்தெருக்கள் என அழைக்கப்படும். இலங்கை முழுவதும் 2004 ஆம் ஆண்டு கணகெடுப்பின் படி ஏ" மற்றும் "பி" தரப் பெருந்தெருக்கள் 11,716 கிலோ மீட்டரும் "சி" தரப் பெருந்தெருக்கள் 80,191 கிலோ மீட்டரும் காணப்படுகிறது. இலங்கையின் முதலாவது அதிவேக பெருந்தெரு தெற்கு அதிவேக நெடுஞ்சாலை ஆகும். மேலும் பல புதிய அதிவேக பெருந்தேருக்கள் திட்டமிடப்பட்டுள்ளன.
# இலங்கையின் நெடுஞ்சாலைகள்

## வகைப்படுத்தல்

பெருந்தெரு ஒன்று ஆங்கில முதல் எழுத்து ஒன்றாலும் (A,B,C மட்டும்), ஒரு இந்து-அராபிய தொடர் இலக்கம் ஒன்றாலும் குறிக்கப்படுகிறது. பெருந்தெருக்கள் அவற்றின் முக்கியத்துவத்துக்கு ஏற்றபடி "ஏ","பி","சி" என வகைப்படுத்தப்பட்டுள்ளன. இவற்றின் முக்கியத்துவம் "ஏ" தொடங்கி குறைந்து கொண்டு செல்கிறது. "ஏ" வகை பெருந்தெருக்கள் இரண்டு மாகாணங்களை இணைக்கும் பெருந்தெருக்களாகும். "பி" தர பெருந்தெருக்கள் ஒன்று அல்லது இரண்டு பிரதான நகரங்களை "ஏ" தர பெருந்தெருவுடன் இணைக்கும் பெருந்தெருவாகும். இவற்றைத் தவிர முக்கியமானது என அடையாளம் காணப்பட்ட நுழைவு பெருந்தெருக்கள் "சி" தரத்தில் வகைப்படுத்த படுகிறது. பெருந்தெருவின் பெயரில் இரண்டாவது பகுதியான இந்து-அராபிய எண் வீதியின் முக்கியத்துவதை குறிக்க பயன்படாது. மாறாக அது ஒரு தொடர் இலக்கமாகவே பயன்படுத்தப்படுகிறது.
# இலங்கையின் நெடுஞ்சாலைகள்

## முகாமைத்துவம்

| காலப்பகுதி | முகாமை |  |
| --- | --- | --- |
| 1970க்கு முன்னர் | குடிசார் கட்டமைப்பு திணைக்களம் |  |
| 1970–1976 | பிரதேச குடிசார் பொறியியலாளர் |  |
| 1977–1985 | பெருந்தெருக்கள் திணைக்களம் |  |
| 1986 முதல் | வீதி அபிவிருத்தி அதிகார சபை | } |
# இலங்கையின் நெடுஞ்சாலைகள்

## ஏ-தரப் பெருந்தெருக்களின் பட்டியல்

| **பெருந்தெருக்கள் இல.** | **வழி** | **தூரம் (கி.மீ)** |
| --- | --- | --- |
| **A0** | கொள்ளுப்பிட்டி-சிறீ ஜெயவர்தனபுர கோட்டை | 7.12 |
| **A1** | கொழும்பு-கண்டி | 115.85 |
| **A2** | கொழும்பு-வெள்ளவாயா, மாத்தறை ஊடாக , அம்பாந்தோட்டை | 317.78 |
| **A3** | பேலியகொடை-புத்தளம், ஜா-எல ஊடாக, நீர்கொழும்பு, சிலாபம் | 126.31 |
| **A4** | கொழும்பு-மட்டக்களப்பு, இரத்தினபுரி ஊடாக, பேரகலை, வெள்ளவாயா | 430.57 |
| **A5** | பேராதனை-செங்கலடி | 275.64 |
| **A6** | அம்பேபுசை-திருக்கோணமலை | 198.71 |
| **A7** | அவிசாவளை-நுவரெலியா | 118.7 |
| **A8** | பாணந்துறை-இரத்தினபுரி | 67.77 |
| **A9** | கண்டி-யாழ்ப்பாணம் | 321 |
| **A10** | கட்டுகஸ்தோட்டை-புத்தளம் | 124.58 |
| **A11** | மரதங்கடவளை-திருக்கொண்டையாமடு | 129.36 |
| **A12** | புத்தளம்-திருக்கோணமலை | 176.99 |
| **A13** | கல்குளம்-அனுராதபுரம் | 16.64 |
| **A14** | மதவாச்சி-தலைமன்னார் | 113.84 |
| **A15** | மட்டக்களப்பு-திருக்கோணமலை | 130.86 |
| **A16** | பெரகலை-காலி எல்லை | 40.39 |
| **A17** | காலி-மாதம்பை | 143.93 |
| **A18** | நோனாகமை-பெல்மதுளை | 87.69 |
| **A19** | பொல்காவளை-கேகாலை | 11.67 |
| **A20** | அனுராதபுரம்-இறம்பாவை | 14.48 |
| **A21** | கேகாலை-கரவனல்லை | 42.12 |
| **A22** | பசறை-மொனராகலை | 34.11 |
| **A23** | வெல்லவாய-கும்பல்வெளை | 30.57 |
| **A24** | மாத்தறை-அக்குரஸ்சை | 20.11 |
| **A25** | சியம்பலாண்டுவை-அம்பாறை | 57.12 |
| **A26** | கண்டி-பதியத்தலாவை | 105.23 |
| **A27** | அம்பாறை-மகா ஓயா | 57.92 |
| **A28** | அனுராதபுரம்-பாதெனிய | 80.52 |
| **A29** | கொரவப்பொத்தானை-வவுனியா | 46.02 |
| **A30** | வவுனியா-பறையநாளன்குளம் | 35.8 |
| **A31** | அம்பாறை-காரைதீவு | 24.14 |
| **A32** | மன்னார்-நாவற்குழி | 98.37 |
| **A33** | ஜா-எல-யக்கலை | 17.02 |
| **A34** | மாங்குளம்-முல்லைத்தீவு | 49.25 |
| **A35** | பரந்தன்-முல்லைத்தீவு | 52.13 |
| **மொத்த தூரம்** | 3720.31&nbsp;கி.மீ |  |
# விக்கிப்பீடியா:முதற்பக்கக் கட்டுரைகள்/நவம்பர் 13, 2006

**எம்.ஜி.ஆர். கொலை முயற்சி வழக்கு, 1967** என்பது 1967-ல் நடிகர் எம்.ஜி. இராமச்சந்திரனை நடிகர் எம். ஆர். இராதா துப்பாக்கியால் சுட்டுக் கொலை செய்ய முயன்றதாகத் தொடுக்கப்பட்ட வழக்கைக் குறிக்கும். இவ்வழக்கின் இறுதியில் நடிகர் இராதாவிற்கு மூன்றரை ஆண்டு கடுங்காவல் தண்டனை வழங்கப்பட்டது. 1967-ம் ஆண்டு ஜனவரி 12-ம் நாள் மாலையில் எம்.ஆர். இராதாவும், திரைப்படத் தயாரிப்பாளார் வாசுவும் எம்.ஜி.ஆரின் மணப்பாக்கம் தோட்டத்து வீட்டிற்குச் சென்று அவரைச் சந்தித்துப் பேசியுள்ளனர். இந்த சந்திப்பின்போது எம்.ஜி.ஆர். துப்பாக்கியால் தனது இடது காதருகே சுடப்பட்டார். இராதாவின் உடலில் நெற்றிப் பொட்டிலும் தோளிலுமாக இரு குண்டுகள் பாய்ந்தன.
---  
***மௌ டம்*** (Mau tam) என்பது 48 ஆண்டுகளுக்கு ஒருமுறை மூங்கில் மரங்கள் எல்லாம் ஒருசேரப் பூத்து மடியும் ஒரு விந்தையான சுற்றுச்சூழல் நிகழ்வைக் குறிக்கும், *மூங்கிற் சாவு* எனப்பொருள்படும் மிசோ மொழிச் சொல்லாகும். இந்தியாவின் வட கிழக்கு மாநிலங்களில் ஒன்று மிசோரம். இம்மாநிலத்தின் நிலப்பகுதியில் முப்பது விழுக்காடு பகுதியில் மூங்கில் காடுகள் உள்ளன. *மௌ டம்* நிகழ்வின்போது *மெலொகன்னா பாக்கிஃபெரா* (*Melocanna baccifera*) என்ற மூங்கில் இன மரங்களில் பெரும்பாலானவை ஒருசேரப் பூக்கின்றன. இதைத் தொடர்ந்து பெருச்சாளிகள் அளவுக்கதிகமாகப் பெருகிவிடுகின்றன. இதன் விளைவாக நோய் பரவ வாய்ப்புண்டாகிறது.
# விக்கிப்பீடியா:முதற்பக்கக் கட்டுரைகள்/நவம்பர் 14, 2006

**புணர்ச்சிப் பரவசநிலை (*Orgasm*)** அல்லது **பாலின்ப உச்சி (*sexual climax*)** என்பது நெடிய பாலுணர்வுத் தூண்டலின்பின் ஏற்படும் உடல், உளவியல், மற்றும் மெய்ப்பாடு (*emotion*) நிலையிலான நிறைவளிக்கும் தூண்டற்பேற்றைக் குறிக்கும். இது நிகழும்போது விந்து தள்ளல், மேனி சிவத்தல், மற்றும் தானாயியங்கும் தசைச்சுருக்கங்கள் ஆகிய உடலியல் விளைவுகள் ஏற்படுகின்றன. ஆண்களும் பெண்களும் இவ்வுணர்வைப் பெறுகின்றனர். இருப்பினும் பெருமகிழுணர்வு, கீழ் இடுப்புத் தசைகளுக்குக் கூடுதல் குருதியோட்டம், ஒழுங்குடனான இடுப்புத் தசைச் சுருக்கங்கள், புரோலாக்டின் சுரப்பதால் ஏற்படும் அயர்வு உணர்வு போன்ற சில பொதுவான விளைவுகளைத் தவிர பல வகைகளில் இருபாலரிலும் மாறுபட்ட நிகழ்வுகள் ஏற்படுகின்றன.
---  
**சிந்துவெளி நாகரிகம்**, எகிப்து, மெசொப்பொத்தேமியா, சீனா போன்ற இடங்களில் தழைத்தோங்கியிருந்த, உலகின் மிகப் பழைய நாகரிகங்களையொத்த தொன்மையான ஒரு நாகரிகமாகும். இன்றைய பாகிஸ்தானிலுள்ள சிந்து நதியை அண்டித் தளைத்தோங்கியிருந்த இந்த நாகரிகம் மிகப் பரந்ததொரு பிரதேசத்தில் செல்வாக்குச் செலுத்திவந்தது. கி.மு 3000 க்கும் கி.மு 2500 க்கும் இடிப்பட்ட காலப்பகுதியில் உச்ச நிலையிலிருந்த இந்த நாகரிகம், இன்னும் தெளிவாக அறியப்படாத ஏதோவொரு காரணத்தினால் சடுதியாக அழிந்து போய்விட்டது. இங்கு வாழ்ந்த மக்களினம் பற்றியோ, அவர்கள் பேசிய மொழிகள் பற்றியோ ஆய்வாளர்களிடையே கருத்தொற்றுமை கிடையாது.
# விக்கிப்பீடியா:முதற்பக்கக் கட்டுரைகள்/நவம்பர் 15, 2006

பிறக்கும் ஒவ்வொரு குழந்தைக்கும், அதனை அழைப்பதற்கும், அடையாளம் காண்பதற்குமாகத் தனித்துவமான பெயர் ஒன்றை இடுவது உலகின் எல்லாச் சமுதாயங்களிலும் இருந்து வருகின்ற வழக்கம் ஆகும். பன்னெடுங்காலமாக நிலவி வருகின்ற இந்தப் பெயரிடும் வழக்கம், உலகம் முழுவதிலும் ஒரே விதமாக இருப்பதில்லை. இது தொடர்பாகச் சமுதாயங்களிடையே பல வேறுபாடான நடைமுறைகள் காணப்படுகின்றன. அத்துடன் ஒரு குறிப்பிட்ட சமுதாயத்திலேயே காலப்போக்கில் ஏற்படுகின்ற சமூக, அரசியல் மற்றும் இன்னோரன்ன நிலைமைகளாலும், அவை தொடர்பான தேவைகளாலும், மக்கட்பெயர்கள் தொடர்பில் மாற்றங்கள் ஏற்படுகின்றன. இத்தகைய மாற்றங்களும் அவற்றின் விளைவுகளும், அச் சமுதாயத்தின், உலக நோக்கு, பண்பாடு, அதன் வரலாறு சார்ந்த பல அம்சங்களின் வெளிப்பாடுகளாக அமைகின்றன. இத்தகைய ஒரு பின்னணியிலே, **யாழ்ப்பாணத்து மக்கட்பெயர் மரபு** குறித்து இக்கட்டுரை ஆய்கிறது.
---  
இந்தியக் கட்டிடக்கலை வரலாற்றில் **திராவிடக் கட்டிடக்கலை** முக்கிய பங்கு வகிக்கிறது. சுமார் ஆறாம் நூற்றாண்டளவில் தற்போதைய கர்நாடகப்பகுதிகளில் சாளுக்கிய ஆட்சியின் கீழ், அக்கால இந்தியக் கட்டிடக்கலைப் பாணியிலிருந்து விலகி, புதிய திராவிடக்கட்டிடக்கலைப் பாணி முகம் காட்டத் தொடங்கியது. எனினும், இப் பாணியின் மூலக்கருவை குப்தர்காலப் பௌத்த கட்டிடங்கள் சிலவற்றில் அவதானிக்ககூடியதாக உள்ளது. இந்தப் பாணியை ஏழாம் நூற்றாண்டளவில் ஆந்திரப் பிரதேசப் பகுதிகளிலும் காணக்கூடியதாக இருந்தது. ஏழாம் நூற்றாண்டின் ஆரம்பத்திலிருந்தே பல்லவ அரசர்களின் கீழும் பின்னர் சோழர், பாண்டியர், விஜயநகரம், நாயக்கர் ஆகிய ஆட்சிகளின் கீழும் தொடர்ந்து வளர்ந்து உயர்நிலை அடைந்தது.
# விக்கிப்பீடியா:முதற்பக்கக் கட்டுரைகள்/நவம்பர் 16, 2006

ஆறு வகைகளாகப்பிரிக்கப்பட்டுள்ள உறவுமுறை முறைமைகளுள் **இரோகுவாயிஸ் உறவுமுறை** முறைமையும் ஒன்று. எஸ்கிமோ, ஹவாய், குரோ, ஒமஹா, சூடான் என்பன ஏனைய இந்து முறைமைகள் ஆகும். லூயிஸ் ஹென்றி மார்கன் (Louis Henry Morgan) என்பவர், 1871 ஆம் ஆண்டில், அமெரிக்க இந்தியப் பழங்குடிகளான *இரோகுவோய்ஸ்* மக்கள் மத்தியில் ஆய்வு நடத்தும்போது இம்முறையை முதன் முதலில் அறிந்து கொண்டதனால் இம் முறைமைக்கு அந்த இனத்தின் பெயர் சூட்டப்பட்டது. இம் முறையில் தாய் தந்தையருடன் பிறந்த ஒத்த பாலினரைத் தாய் தந்தையரைக் குறிக்கும் உறவுமுறைப் பெயராலேயே அழைக்கும்போது, அவர்களுடன் பிறந்த எதிர்ப் பாலார் வேறு உறவுப் பெயர்களிட்டு அழைக்கப்படுகின்றனர்.
---  
**போத்துக்கீசர்** என்னும் சொல் போர்த்துக்கல் நாட்டைத் தாய்நாடாகக் கொண்டவர்களை அல்லது போத்துக்கீச மொழியைத் தாய் மொழியாகக் கொண்டவர்களைக் கொண்டவர்களைக் குறிக்கும். இவர்களில் பெரும்பாலோர் ரோமன் கத்தோலிக்க சமயத்தைப் பின்பற்றுபவர்களாவர். போத்துக்கீசர் தெற்கு ஐரோப்பிய மக்களாவர். இவர்கள் ரோமருக்கு முற்பட்ட கெல்ட்டிக் மற்றும் ஐபீரிய இனக்குழுக்களின் கலப்பினால் உருவானவர்கள். ரோமக் கலாச்சாரத்தின் செல்வாக்குப் பெருமளவுக்கு போத்துக்கீசக் கலாச்சாரத்தில் காணப்படுகின்றது. இது தவிர, கிரேக்கர், போனீசியர், கார்த்தஜீனியர் போன்றோரின் செல்வாக்கும் சிறிய அளவில் இவர்களிடம் காணப்படுகின்றது. போத்துக்கீச மொழி இலத்தீனில் இருந்து உருவானது.
# விக்கிப்பீடியா:முதற்பக்கக் கட்டுரைகள்/நவம்பர் 17, 2006

**மைக்கலாஞ்சலோ டி லொடோவிக்கோ புவோனரோட்டி சிமோனி** (மார்ச் 6, 1475 - பெப்ரவரி 18, 1564) ஒரு இத்தாலிய மறுமலர்ச்சிக் கால ஓவியரும், சிற்பியும், கவிஞரும்,கட்டிடக்கலைஞருமாவார். இவர் மைக்கலாஞ்சலோ எனப் பொதுவாக அறியப்படுகிறார். இவரது கலைசார்ந்த பல்துறைத் திறமையின் உயர்ந்த தரம் காரணமாகச் சமகாலத்தவரான லியொனார்டோ டா வின்சியுடன் சேர்த்து இவரும் மறுமலர்ச்சிக் காலத் தந்தையெனக் கணிக்கப்படுகின்றார். மைக்கலாஞ்சலோவின் நீண்ட கால வாழ்க்கையில், அவர் படைத்தவைகள் அனைத்தும் அவரது அதிசயிக்கத்தக்க திறமைக்குச் சான்றாக அமைகின்றன. கடிதத் தொடர்புகள், வரைபடங்கள், நினைவுக் குறிப்புகள் என இவர் எழுதிக் குவித்தவை ஏராளம். இவைகளையும் சேர்த்தால், 16 ஆம் நூற்றாண்டில் அதிகமாக ஆவணப்படுத்தப்பட்ட கலைஞர் இவரே எனலாம்.
---  
**நாட்டார் பாடல்** எனப்படுவது நாட்டுப்புறங்களில் வாழும் மக்கள் தங்கள் அன்றாட வாழ்விலும், தொழிற்களங்களில் பணிநேரங்களில் களைப்பைக் குறைக்கும் வகையிலும், விழாக்களிலும் பாடும் பாடல்களைக் குறிக்கும். நடுகை ஏற்றம் போன்ற கூட்டுப் பணிகளின்போது பணியாளர்களிடையே ஓரிசைவை உண்டுபண்ணுவதிலும் இவற்றின் பங்கு உண்டு. இவை பெரும்பாலும் அந்தந்த காலகட்டத்தில் ஏற்படும் நிகழ்ச்சிகளின் மீதான நாட்டார் கருத்தை எதிரொளிக்கும். இவ்வாறான பாடல்கள் வாய்மொழி மரபாக கையளிக்கப்பட்டு வந்தாலும் பெரும்பாலும் அதிக மாற்றத்துக்கு இலக்காகாமல் பேணப்படுகின்றன. அதேவேளை இவற்றின் இயற்றுனர்கள் என்று எவரையும் குறிப்பிடமுடியாத வகையில் இவை பொதுவழக்கில் பயன்பாட்டிற்கு வந்துவிடுகின்றன.
# விக்கிப்பீடியா:முதற்பக்கக் கட்டுரைகள்/நவம்பர் 18, 2006

**பட்டுப் பாதை** என்பது பண்டைக் காலத்தில் கவிகை வண்டிகளும் (caravan), கடற் கலங்களும் பயணம் செய்த ஒரு பாதையாகும். இது ஆசியாவின் தென்பகுதியூடாகத் தொடரான பல பாதைகள் இணைந்து அமைந்தது. பட்டுப் பாதை, இன்று சியான் (Xi'an) எனப்படுகின்ற சீனாவின் சாங்கான் (Chang'an) பகுதியை சின்ன ஆசியாவின் அன்டியோச்சுடன் இணைத்தது. இது 8000 கிலோ மீட்டருக்கு மேல் நீளமானது. இதன் செல்வாக்கு ஜப்பான், கொரியா ஆகிய நாடுகள் வரை பரவியிருந்தது. பட்டுப் பாதையின் மூலம் நடைபெற்ற பரிமாற்றங்கள் சீனா, பண்டைய எகிப்து, மெசொப்பொத்தேமியா, பாரசீகம், இந்தியா, ரோம் ஆகிய இடங்களில் நிலவிய நாகரிகங்களின் வளர்ச்சிக்கு உறுதுணையாக இருந்தது மட்டுமன்றி, நவீன உலகத்தை உருவாக்குவதற்கும் அடிப்படையாக அமைந்தது எனலாம்.
---  
**புலி** ஒரு காட்டு விலங்காகும். உடலில் இருக்கும் பட்டை பட்டையான அமைப்பை வைத்து புலிகளை அடையாளம் காணலாம். காட்டுக்குள் சராசரியாக 15 வருடங்கள் வாழும் புலிகள் காடு அல்லாத சூழ்நிலையில் வாழும் காலம் 16 முதல் 18 வயது வரையே. நிலத்தில் மட்டுமல்ல நீரிலும் புலிகளுக்கு ஆற்றல் அதிகம். ஆறு-எட்டு கி.மீ. அகலமுள்ள நதிகளை சர்வசாதாரணமாக நீந்தவல்ல புலிகளால் 29 கி.மீ வரை நீந்த இயலும். தாக்குதல் காலங்களில் ஒன்றுக்கும் மேற்பட்ட விதவிதமான தகவல் தொடர்பை புலிகள் கையாளுவதாக நிபுணர்கள் கருதுகிறார்கள். வங்காளப் புலி இந்தியாவின் தேசிய விலங்காகும். உலகில் உள்ள மொத்தப் புலிகளில் இராயல் பெங்கால் புலி எனப்படும் வங்காளப் புலிகளே 80% ஆகும். இவை இந்தியத் துணைக்கண்டத்தில் காணப்படுகின்றன. பெரும்பான்மையாக புலிகள் ஆசிய நாடுகளிலேயே காணப்படுகின்றன.
# அக்டோபர் 2006

## அக்டோபர் 2006 செய்தி தொகுப்பு

### அக்டோபர் 27

சீகள் சாப்ட்வேர் இலங்கையில் பல மில்லியன் ரூபாய்கள் மோசடி. இலங்கையில் காவற்துறை தீவிர ஆய்வுகள். சீகள் மோசடி
# அக்டோபர் 2006

## அக்டோபர் 2006 செய்தி தொகுப்பு

### அக்டோபர் 18

இன்று சோகநாளாக கடைப்பிடிக்குமாறு திருகோணமலை மக்களுக்கு வேண்டுகோள் விடுத்துள்ளனர்.
# அக்டோபர் 2006

## அக்டோபர் 2006 செய்தி தொகுப்பு

### அக்டோபர் 17

திருகோணமலை NC வீதியில் ஒரு தமிழரும் அடையாளம் காணப்படாத பிறிதொருவரும் அன்புவளிபுரத்தில் சுட்டுக்கொலை.
# அடோபி போட்டோசாப்

**அடோபி போட்டோஷாப்** (*Adobe Photoshop*) அல்லது போட்டோஷாப் என சுருக்கமாக அழைக்கப்படும் வரைகலை மென்பொருளானது அடோப் சிஸ்டம்ஸ் நிறுவனத்தினால் விருத்திசெய்யப்பட்டதாகும். இது வர்த்தக ரீதியாக மிகவும் பிரபலமானது. பல இயங்குதளங்களில் ஆவணங்களை விநியோகிப்பதற்கு உதவும் அடோப் அக்ரோபட் என்னும் மென்பொருளைப் போலவே, இதுவும் மிகவும் பிரபலமான மென்பொருளாகும். இது வர்த்தக ரீதியாக நியம மென்பொருளாகக் கருதப்படுகின்றது.  
போட்டோஷாப் மென்பொருளானது மைக்ரோசாப்ட் விண்டோஸ், ஆப்பிள் மாக் ஓஎஸ் ஆகிய இயங்குதளங்களில் பயன்படுத்தப்படக்கூடியது. போட்டாஷாப் 9 வரையிலான பதிப்புக்களை *குறஸோவர்* ஆபிஸ் மென்பொருளூடாக லினக்ஸ் இயங்குதளங்களிலும் பயன்படுத்தலாம். இதன் முந்திய பதிப்புக்களானது சண் சொலாரிஸ் இயங்குதளங்களிலும் சிலிக்கன் கிராபிக்ஸ், ஐரிஸ் இயங்குதளங்களிலும் இயங்கினாலும் இதற்கான அதிகாரப்பூர்வ ஆதரவானது 3ஆம் பதிப்பிலிருந்து கைவிடப்பட்டுள்ளது.
# அடோபி போட்டோசாப்

## வசதிகள்

இது பிரதானமாக அச்சுவேலைகளிலேயே பயன்படுத்தப்பட்டாலும் உலகளாவிய வலையிலும் பயன்படுத்தப்படுகின்றது. இதன் அண்மைய பதிப்புடன் அடோப் இமேஜ் ரெடி மென்பொருளும் கூட்டிணைக்கப்படுகின்றது. இது விசேடமான கருவிகளையும் கொண்டுள்ளது. அடோப் போட்டோஷாப் சேமிக்கும் *.psd கோப்பானது ஏனைய அடோப் மென்பொருட்களான அடோப் இமேஜ் ரெடி, அடோப் இலஸ்ட்ரேட்டர், அடோப் பிரிமியர், ஆப்டர் எஃபக்ட் மற்றும் நியம டிவிடிக்களை உருவாக்கும் அடோப் என்கோர் டிவிடி போன்ற மென்பொருட்களில் ஏற்றிப் பயன்படுத்த முடியும். இதன்மூலம், தரம் வாய்ந்த டிவிடிக்களை உருவாக்குவதுடன், பின்னணி நிறங்களை மாற்றுதல், பரப்பமைவு (texture) போன்ற சிறப்பு விளைவுகளைத் தொலைக்காட்சி, திரைப்படத்துறை, உலகளாவிய வலையமைப்பு முதலியவற்றுக்காக உருவாக்குவதிலும் பயன்படுகின்றது.  
போட்டோஷாப்பானது பல்வேறுபட்ட நிற மாதிரிகளை ஆதரிக்கின்றது.
- RGB (சிவப்பு - பச்சை - நீல) போன்ற மூலநிறமாதிரிகளை ஆதரித்தல்
- ஆய்வுகூட நிறமாதிரி
- CYMK - (சயன்-மஞ்சள்,மஜெண்டா, கறுப்பு) நிறமாதிரி.
- சாம்பல் (கிரே) நிறமாதிரி
- பிட்மேப்
- டியூவோரோன்  
மிக அண்மையில் 2009 இல் வெளியிடப்பட்ட அடோப் போட்டோஷாப் 9 **போட்டோஷாப் சிஸ் 4** இதில் சிஸ் என்பது *'அடோப் கிரியேட்டிவ் சுயிட் * இருந்து வந்ததாகும். அடோப்பினால் மீள பெயரிடப்பட்ட போட்டாஷாப் -இன் இரண்டாவது பதிப்பாகையினால் 2 என்பது சேர்க்கப்பட்டது.  
போட்டோஷாப் பிரபலமான வல்லுனர்களால் பாவிக்கப்பட்டாலும் இது 600 அமெரிக்க டாலர் பெறுமதியாக இருந்தமையினால் பலரும் திருட்டு மென்பொருட்களைப் பாவிக்கத் தொடங்கினர் மற்றும் மேலும் சில போட்டியான மென்பொருட்களை மலிவான விலையில் விற்கத் தொடங்கினர். இதன் காரணமாக அடோப் நிறுவனம், பல சிறப்பு வசதிகள் நீக்கப்பட்ட போட்டோஷாப் எலிமண்ட்ஸ் என்ற மென்பொருளை 100 அமெரிக்க டாலர் பெறுமதியில் வெளியிட்டது.
# ஹாரி மார்ட்டின்சன்

**ஹாரி மார்ட்டின்சன்** (Harry Martinson, மே 6, 1904 – பெப்ரவரி 11, 1978) சுவீடனைச் சேர்ந்த எழுத்தாளர் ஆவார். 1974 இல் இன்னொரு சுவீட எழுத்தாளரான எய்வின்ட் ஜோன்சன் என்பவருடன் இணைந்து இலக்கியத்துக்கான நோபல் பரிசைப் பெற்றவராவார். நோபல் பரிசுக் குழுவில் இவ்விருவருமே உறுப்பினர்களாக இருந்தமையால் இது சர்ச்சைக்குள்ளானது. கவிதைகள், புதினங்கள் எழுதியவரான இவர் 1978 இல் தற்கொலை செய்து கொண்டார்.
# ஃபெடோரா

**பெடோரா** என முன்னர் அறியப்பட்ட பெடோரா RPM சார்ந்த ஒரு லினக்ஸ் வழங்கலாகும். இது ரெட் ஹட்டினால் ஆதரவளித்து சமூகத்தினால் ஆதரிவளிக்கப்பட்டு வந்ததே பெடோரா கோர் திட்டமாகும். ரெட் ஹட்டினால் நேரடியாக ஆதரவழிக்க முன்னரே பெடோரோ திட்டமானது தன்னார்வலர்களால் ரெட் ஹட்டிற்கு மேலதிக மென்பொருட்களை உருவாக்குவதற்கு உதவுவதற்காக உருவாக்கப்பட்டதாகும். பெடோராவின் இலட்சியம் ஆனது துரிதகதியில் இலவச மற்றும் திறந்த நிரல் மென்பொருட்களை விருத்தி செய்வதாகும்.  
பெடோரா முழுமையான பொதுவான தேவைகளைப் பூர்திசெய்யக் கூடிய வகையில் முற்றுமுழுதாக இலவசமானதும் திறந்த மூலநிரலிலும் ஆக்கப்பட்டதாகும். பெடோராவானது முற்றுமுழுதாக வரைகலை இடைமுகமூடான நிறுவல்களும் சிஸ்டங்களை. இது குனூ முறையில் கிரப் முறையிலான பூட் லோடர் (Boot Loader) என்கின்ற கணினியை ஆரம்பிக்கின்ற மென்பொருளை நிறுவி மாற்று இயங்குதளங்களை நிறுவிப் பாவிக்கக்கூடியதாக் இருந்தது. மென்பொருட்களை யும் என்கின்ற யுட்டிலிட்டியூடாக பதிவிறக்கம் செய்து நிறுவ உதவுகின்றது. புதிய பெடோரா பதிப்புக்கள் 6 தொடக்கம் 8 மாதம் வரையிலான காலப்பகுதியில் புதிய பதிப்புக்களை வெளியிடப்பட்டது. பெடோரா குனோம் மற்றும் கேடியி இடைமுகங்களை வழங்கி வருகின்றது. இது 5 இறுவட்டு மூலமாகவோ(முதல் இரண்டு இறுவட்டுக்களே தேவையானவை) டிவிடியூடாக விநியோகிக்கப் படுகின்றது. வலையமைப்பூடான நிறுவல்களுக்கு 6 மெகாபைட் அளவிலான ஓர் கோப்புத் தேவைப்படுகின்றது. நிறுவல்களான Http, ftp மற்றும் NFS மற்றும் மாய வலையமைப்பூடான நிறுவல்களை ஆதரிக்கின்றது.  
பெடோரா கோர் திட்டத்திற்கான மேலதிக பெடோரா எக்ஸ்டாஸ் திட்டமானது மேலதிக மென்பொருட்களை பெடோரா திட்டத்திற்கு வழங்குவதற்கானதாகும்.  
பெடோராவானது ரெட்ஹட்டின் வழிவந்த ஓர் லினக்ஸ் வழங்கலாகும். இது பாவனையாளரின் ரெட்ஹட்டை மாற்றீடு செய்து வீட்டுப் பாவனைக்காக உருவாக்கபட்டதாகும். இதற்கான ஆதரவானது பெடோரா சமூகக் குழுக்களிலானது எனினும் நேரடியாக ரெட்ஹட் ஆதரவினை வழங்காதெனினும் இதன் பணியாளர்களும் இத்திட்டத்திற் பணியாற்றுகின்றனர்.  
பெடோரா கோரானது **பெடோரா லினக்ஸ்** மற்றும் **பெடோரா கோர் லினக்ஸ்** என்றவாறு அழைக்கபட்டாலும் அவை உத்தியோகபூர்வப் பெயர்கள் அல்ல.
# ஃபெடோரா

## வசதிகள்

- பெடோரா குனோம் டெக்ஸ்டாப் சூழலை அளிக்கின்றது.
- பெடோரா பல வரைகலை இடைமுகங்கள் PyGTK இல் எழுதப்பட்டுள்ளன.
- பெடோரா மற்றும் பெடோரா மேலதிகம் என்று பொருள்படும் பெடோரா எக்ஸ்ராஸ் 7000 இற்குமேற்பட்ட பொதிகளைக் (Packages) கொண்டுள்ளன.
# ஃபெடோரா

## வசதிகள்

### பதிப்புக்கள்

| நிறம் (வர்ணம்) | அர்த்தம் |  |
| --- | --- | --- |
| சிவப்பு | இயங்குதள ஆதரவு இல்லாத பழைய பதிப்பு. |  |
| மஞ்சள் | இயங்குதள ஆதரவில் இருக்கும் பழைய பதிப்பு. |  |
| பச்சை | தற்போதைய பதிப்பு |  |
| நீலம் | வரவிருக்கும் பதிப்பு | } |
| திட்டப் பெயர் | பதிப்பு | குழூகுக் குறி (Code name) | வெளியீட்டுத் தேதி (திகதி) |
| --- | --- | --- | --- |
| 2 | டெட்நாங் (Tettnang) | 18 மே 2004 |  |
| 3
== படக் காட்சியகம் ==
</>  
=== சோதனை வெளியீடுகள் ===
பெடோரா கோர் விருத்திச் சக்கரமானது முன்னேறுகையில் பல சோதனை வெளியீடுகள் பயனர்களுக்கு விநியோகிக்கப்படும். இது வரவிருக்கும் மாற்றங்கள், மற்றும் வசதிகளைச் சோதித்தல் மென்பொருள் பற்றிய பின்னூட்டங்கள் போன்றவற்றைப் பெற இவை உதவும். |  |  |  |
# விக்கிப்பீடியா:ஆலமரத்தடி/footers

<includeonly>  
af:Wikipedia:Geselshoekie
als:Wikipedia:Ich brauche Hilfe
an:Wikipedia:Tabierna
ang:Wikipedia:Þorpes Wiella
ar:ويكيبيديا:الميدان
ast:Uiquipedia:Chigre
bg:Уикипедия:Разговори
bm:Wikipedia:Le lavoir
bn:উইকিপিডিয়া:আলোচনা সভা
br:Wikipedia:An ti-chopin
bs:Wikipedia:Čaršija
bug:Wikipedia:Warung Kopi
ca:Viquipèdia:La taverna
chr:ᏫᎩᏇᏗᏯ:ᎾᎥ ᏄᎾᏓᎸ ᎾᎿᎢ
cs:Wikipedie:Pod lípou
cv:Википеди:Канашлăв
cy:Wicipedia:Y Caffi
da:Wikipedia:Landsbybrønden
de:Wikipedia:Forum
el:Βικιπαίδεια:Αγορά
en:Wikipedia:Village pump
eo:Vikipedio:Diskutejo
es:Wikipedia:Café
et:Vikipeedia:Üldine arutelu
eu:Wikipedia:Txokoa
fa:ویکیپدیا:قهوهخانه
fi:Wikipedia:Kahvihuone
fo:Wikipedia:Undirhúsið
fr:Wikipédia:Le Bistro
fur:Vichipedie:Ostarie
fy:Wikipedy:Oerlis side
ga:Vicipéid:Halla baile
gd:Wikipedia:Talla a'Bhaile
gl:Wikipedia:A Taberna
gu:વિકિપીડિયા:ચોતરો
he:ויקיפדיה:מזנון
hi:विकिपीडिया:गाँव का पम्प
hr:Wikipedia:Kafić
hu:Wikipédia:Kocsmafal
ia:Wikipedia:Taverna
id:Wikipedia:Warung Kopi
is:Wikipedia:Potturinn
it:Wikipedia:Bar
ja:Wikipedia:井戸端
ka:ვიკიპედია:ყავახანა
ko:위키백과:사랑방
kw:Wikipedia:Porth Kemmynieth
la:Vicipaedia:Taberna
lb:Wikipedia:De Stamminet
li:Wikipedia:De kaffee
lv:Wikipedia:Kopienas portāls
mi:Wikipedia:Kōrero
ms:Wikipedia:Kedai Kopi
mt:Wikipedija:Pjazza
na:Wikipedia:Domaneab
nah:Wikipedia:Tlatlahtoaloyan
nap:Wikipedia:Circolo
nds:Wikipedia:Ik bruuk Hülp
nl:Wikipedia:De kroeg
nn:Wikipedia:Samfunnshuset
no:Wikipedia:Tinget
os:Википеди:Ныхас
pl:Wikipedia:Kawiarenka pod Wesołym Encyklopedystą
pt:Wikipedia:Esplanada
ro:Wikipedia:Cafenea
roa-rup:Uichipedia:Fântâna
ru:Википедия:Форум
sc:Wikipedia:Tzilleri
scn:Wikipedia:Circulu
sco:Wikipedia:Mercat Cross
sh:Wikipedia:Pijaca-Пијаца
simple:Wikipedia:Simple talk
sk:Wikipédia:Krčma
sl:Wikipedija:Pod lipo
sq:Wikipedia:Kuvendi
sr:Википедија:Трг
sv:Wikipedia:Bybrunnen
sw:Wikipedia:Jumuia
th:วิกิพีเดีย:สภากาแฟ
tl:Wikipedia:Kapihan
tr:Vikipedi:Köy çeşmesi
tt:Wikipedia:Bäxäslek
uk:Вікіпедія:Кнайпа
vec:Wikipedia:Ciacołe
vi:Wikipedia:Thảo luận
wa:Wikipedia:Cåbaret
zh:Wikipedia:互助客栈
zh-min-nan:Wikipedia:Chhiū-á-kha
</includeonly>
# பொய்கையாழ்வார்

**பொய்கையாழ்வார் (**) என்பவர் வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் முதலாழ்வார் ஆவார். இவரால் அந்தாதியாகப் பாடப்பட்ட நூறு பாடல்கள் முதல் திருவந்தாதி எனப்படுகின்றது. முதன்முதலில் விஷ்ணுவின் பத்து அவதாரங்களையும் பாடியவர்.
# பொய்கையாழ்வார்

## பிறப்பு

இவர் காஞ்சிபுரத்தில் ஐப்பசி மாதம் திருவோணம் நட்சத்திரத்தில் திருவெக்கா எனும் பகுதியிலுள்ள சொன்னவண்ணம் செய்த பெருமாள் கோவிலில் உள்ள பொய்கையில் பிறந்தார். காஞ்சிபுரத்தில் பொற்றாமரைப் பொய்கையில் தோன்றியதால் பொய்கையாழ்வார் எனப் பெயர் பெற்றார். சில ஆழ்வார்கள் திருமாலின் கையில் உள்ள ஆறு ஆயுதங்களில் ஒன்றின் அம்சமாகப் பிறந்தவர்கள் என்பது வைணவ நம்பிக்கை. இதன்படி பொய்கையாழ்வார் பாஞ்சசன்யம் எனப்படும் புனித சங்கின் அம்சம் ஆவார்.
# பொய்கையாழ்வார்

## முதலாழ்வார்கள்

இவர் பேயாழ்வார், பூதத்தாழ்வார் எனும் ஆழ்வார்களுடன் ஒரே காலத்தில் வாழ்ந்தவராவார். இவர்கள் மூவரும் ஞான, பக்தி, வைராக்கியங்கள் மிக்க துறவறம் பூண்டு, ஆண்டவனின் நினைவிலேயே உருகி உள்ளம் கனியப் பாடியவர்கள். உண்டியே உடையே என உகந்தோடும் மக்களோடு கலவாமல் ஒரு நாள் இருந்த இடத்தில் ஒரு நாள் ஒருவரை ஒருவர் அறியாமல் தனித்தனியே சஞ்சரித்துக்கொண்டிருந்தனர்.
# பொய்கையாழ்வார்

## முதலாழ்வார்கள்

### கால நிர்ணயம்

::{|
|-
! ஆதாரம்
! முதலாழ்வார்களின் காலம்
|-
| மா. இராசமாணிக்கம்
| 7ஆம் நூற்றாண்டின் முற்பகுதி
|-
| சாமி சிதம்பரனார்
| 7ஆம் நூற்றாண்டு
|-
| பூர்ணலிங்கம் பிள்ளை
| 7ஆம் நூற்றாண்டு
|-
| கலைக்களஞ்சியம்
| 5ஆம், 6ஆம் நூற்றாண்டின் பின்பகுதி
|-
| மு. இராகவையங்கார்
| 5ஆம் நூற்றாண்டின் முற்பகுதி முதல் 7ஆம்
நூற்றாண்டின் தொடக்கம் வரை
|}
# பொய்கையாழ்வார்

## ஆழ்வார் மங்களாசாசனம் செய்த திருக்கோவில்கள்

| திருக்கோவில் | இடம் | படம் | திருமால்-திருமகள் |
| --- | --- | --- | --- |
| 1. | திருவரங்கம் | 1 பாசுரம் |  |
| 2. | திருவெக்கா | 1 பாசுரம் |  |
| 3. | திருக்கோயிலூர் |  |  |
| 4. | திருப்பரமபதம் |  |  |
| 5. | திருப்பதி |  |  |
| 6. | திருப்பாற்கடல் | } |  |
# பொய்கையாழ்வார்

## இறைவனின் நாடகம்

வைணவ இலக்கியங்களின்படி, திருக்கோவலூரில், ஒரு வீட்டின் இடைகழியில் மழை பெய்யும் ஒரு நாள் இரவில் ஒருங்கிணைத்தான். எவ்வாறெனில், தனித்தனியாகத் தலயாத்திரை மேற்கொண்ட மூன்று ஆழ்வார்களும் திருக்கோவலூரில் ஒரே சமயத்தில் நுழைய பெருமழை உண்டானது. மழைக்கு ஒதுங்கும் பொருட்டு ஒரு குடிசையை நெருங்க அவ்விடம் "ஒருவர் படுக்கலாம், இருவர் அமரலாம், மூவர் நிற்கலாம்**"** எனும் அளவில் இருக்க இம்மூவரும் அங்குச் சிறிது நின்றுகொண்டிருக்க நான்காமவராக இருந்து இருளில் நெருக்கத்தை உண்டுபண்ணினான் இறைவன்.  
நெருக்கத்தின் காரணத்தை அறிய வேறு விளக்கின்மையால், பொய்கையார் பூமியாகிற தகழியில் (அகல்) கடல்நீரை நெய்யாகக் கொண்டு சூரியனை விளக்காக ஏற்றினார். பூதத்தார் அன்பாகிய தகழியில் (அகல்) ஆர்வத்தை நெய்யாகக் கொண்டு சிந்தையாகிய திரியில் ஞானவிளக்கை ஏற்றினார். இவ்விரண்டின் ஒளியால் இருள் அகல, நெருக்கத்திற்குக் காரணமான இறைப்பொருளைக் கண்டார். பின் மூவரும் அப்பொருளின் சொரூபத்தை அறிந்து அனுபவித்து ஆனந்தம் எய்தினர்.இவ்வரலாற்றின் உட்பொருள் யாதெனில் பொய்கையாரின் செயல் புற இருள் நீக்கியது, பூதத்தார் செயல் அக இருளை நீக்கியது. அக இருள், புற இருள் இவ்விரண்டும் நீங்கினால் பரமனைக் காணலாம். ஆக முதல் இரண்டு ஆழ்வார்கள் செயல்கள் அக, புற இருள் நீக்க பேயாழ்வார் இறைவனின் வடிவழகை அன்பெனும் வெளிச்சத்தில் கண்டார் என்பதாம்.
# பொய்கையாழ்வார்

## மூன்று திருவந்தாதிகள்

அவ்வானந்தம் உள்ளடங்காமல் மேலே வழிந்து செய்யுள் வடிவமாக வெளி வரலாயிற்று. அச்செய்யுள் தொகுதியே முறையே முதல் திருவந்தாதி (பொய்கையாருடையது),  
இரண்டாம் திருவந்தாதி (பூதத்தாருடையது),  
மூன்றாம் திருவந்தாதி (பேயாருடையது) எனப்பெயர் பெற்றன. இறைவனின் நாடகம் உண்மையில் நடந்தது என்று இந்து சமயத்தார் நம்புவதற்கு இம்மூன்று திருவந்தாதிகளிலுள்ள பாடல்களே முக்கிய சான்றுகளாகின்றன.
# பொய்கையாழ்வார்

## வெளியிணைப்புகள்

- பொய்கை ஆழ்வார், காஞ்சிபுரம்
# பேயாழ்வார்

**பேயாழ்வார்** வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் ஒருவர். முதல் ஆழ்வார்கள் எனப்படும் மூன்று ஆழ்வார்களுள் ஒருவர். திருமயிலை என வழங்கிய மயிலாப்பூரைச் சேர்ந்தவர். நாலாயிரத் திவ்வியப் பிரபந்தங்கள் எனப்படும் வைணவ நூல்களின் தொகுப்பில் உள்ள மூன்றாம் திருவந்தாதியைப் பாடியவர் இவராவார், இது நூறு வெண்பாக்களைக் கொண்டது.
# பேயாழ்வார்

## அம்சம்

சில ஆழ்வார்கள் திருமாலின் கையில் உள்ள ஐந்து ஆயுதங்களில் ஒன்றின் அம்சமாகப் பிறந்தவர்கள் என்று வைணவம் நம்புகின்றது. இதன்படி பேயாழ்வார் **நந்தகம்** எனப்படும் வாளின் அம்சம் கொண்டவர் என்கின்றனர்.
# பேயாழ்வார்

## முதலாழ்வார்கள்

இவர் பொய்கையாழ்வார், பூதத்தாழ்வார் எனும் ஆழ்வார்களுடன் ஒரே காலத்தில் வாழ்ந்தவராவார்.இவர்கள் மூவரும் ஞான, பக்தி, வைராக்கியங்கள் மிக்க துறவறம் பூண்டு, ஆண்டவனின் நினைவிலேயே உருகி உள்ளம் கனியப் பாடியவர்கள். உண்டியே உடையே என உகந்தோடும் மக்களோடு கலவாமல் ஒரு நாள் இருந்த இடத்தில் ஒரு நாள் இராமல் ஒருவரை ஒருவர் அறியாமல் தனித்தனியே சஞ்சரித்துக்கொண்டிருந்தனர்.
# பேயாழ்வார்

## முதலாழ்வார்கள்

### கால நிர்ணயம்

::{|
|-
! ஆதாரம்
! முதலாழ்வார்களின் காலம்
|-
| முனைவர் மா. இராசமாணிக்கனார்
| பொ.ஊ. 7ம் நூற்றாண்டின் முற்பகுதி
|-
| சாமி சிதம்பரனார்
| பொ.ஊ. 7ம் நூற்றாண்டு
|-
| பூர்ணலிங்கம் பிள்ளை
| பொ.ஊ. 7ம் நூற்றாண்டு
|-
| கலைக்களஞ்சியம்
| பொ.ஊ. 5ம், 6ம் நூற்றாண்டின் பின்பகுதி
|-
| மு. இராகவ அய்யங்கார்
| பொ.ஊ. 5ம் நூற்றாண்டின் முற்பகுதி முதல் 7ம்
நூற்றாண்டின் தொடக்கம் வரை
|}
# பேயாழ்வார்

## இறைவனின் நாடகம்

இந்து சமயத்தாரால், குறிப்பாக வைணவப்பிரிவினரால், நம்பிக்கையுடன் போற்றப்படும் இவ்வரலாறு சுவை மிகுந்தது. இறைவன், இவர்களால் உலகை உய்விக்க கருதித் திருக்கோவலூரில், ஒரு வீட்டின் இடைகழியில் மழை பெய்யும் ஒரு நாள் இரவில் ஒருங்கிணைத்தான். எவ்வாறெனில், தனித்தனியாகத் தலயாத்திரை மேற்கொண்ட மூன்று ஆழ்வார்களும் திருக்கோவலூரில் ஒரே சமயத்தில் நுழைய பெருமழை உண்டானது. மழைக்கு ஒதுங்கும் பொருட்டு ஒரு குடிசையை நெருங்க அவ்விடம் **ஒருவர் படுக்கலாம், இருவர் அமரலாம், மூவர் நிற்கலாம்** எனும் அளவில் இருக்க இம்மூவரும் அங்குச் சிறிது நின்றுகொண்டிருக்க நான்காமவராக இருந்து இருளில் நெருக்கத்தை உண்டுபண்ணினான் இறைவன்.  
நெருக்கத்தின் காரணத்தை அறிய வேறு விளக்கின்மையால், பொய்கையார் பூமியாகிற தகழியில்(அகல்) கடல்நீரை நெய்யாகக் கொண்டு சூரியனை விளக்காக ஏற்றினார். பூதத்தார் அன்பாகிய தகழியில்(அகல்) ஆர்வத்தை நெய்யாகக் கொண்டு சிந்தையாகிய திரியில் ஞானவிளக்கை ஏற்றினார். இவ்விரண்டின் ஒளியால் இருள் அகல, நெருக்கத்திற்குக் காரணமான இறைப்பொருளைக் கண்டார். பின் மூவரும் அப்பொருளின் சொரூபத்தை அறிந்து அனுபவித்து ஆனந்தம் எய்தினர்.இவ்வரலாற்றின் உட்பொருள் யாதெனில் பொய்கையாரின் செயல் புற இருள் நீக்கியது, பூதத்தார் செயல் அக இருளை நீக்கியது. அக இருள், புற இருள் இவ்விரண்டும் நீங்கினால் பரமனைக் காணலாம். ஆக முதல் இரண்டு ஆழ்வார்கள் செயல்கள் அக, புற இருள் நீக்க பேயாழ்வார் இறைவனின் வடிவழகை அன்பெனும் வெளிச்சத்தில் கண்டார் என்பதாம்.
# பேயாழ்வார்

## மூன்று திருவந்தாதிகள்

அவ்வானந்தம் உள்ளடங்காமல் மேலே வழிந்து செய்யுள் வடிவமாக வெளி வரலாயிற்று. அச்செய்யுள் தொகுதியே முறையே முதல் திருவந்தாதி (பொய்கையாருடையது), இரண்டாம் திருவந்தாதி (பூதத்தாருடையது), மூன்றாம் திருவந்தாதி (பேயாருடையது) எனப்பெயர் பெற்றன. இறைவனின் நாடகம் உண்மையில் நடந்தது என்று இந்து சமயத்தார் நம்புவதற்கு இம்மூன்று திருவந்தாதிகளிலுள்ள பாடல்களே முக்கிய சான்றுகளாகின்றன.
# பேயாழ்வார்

## ஆழ்வார் மங்களாசாசனம் செய்த திருக்கோவில்கள்

1. திருப்பதி
1. திருப்பாற்கடல்
1. திருவேளுக்கை
1. திருவரங்கம்
1. கும்பகோணம் சாரங்கபாணி சுவாமி கோயில்
1. உப்பிலியப்பன் கோயில்
1. திருப்பரமபதம்
1. திருக்கோஷ்டியூர் சௌமியநாராயணப் பெருமாள் கோயில்
1. கள்ளழகர் கோயில், மதுரை
1. காஞ்சி வரதராஜ பெருமாள் கோயில்
1. திருப்பாடகம் பாண்டவதூதப் பெருமாள் திருக்கோயில்
1. திருவல்லிக்கேணி பார்த்தசாரதி கோயில்
1. சோளிங்கர் யோகநரசிம்ம பெருமாள் கோவில்
1. அட்டபுயக்கரம் ஆதிகேசவப் பெருமாள் கோயில்
# பேயாழ்வார்

## சைவமும் வைணவமும்

இந்து சமயத்தின் பிரிவுகளான சைவம், வைணவம் என்பவற்றுக்கிடையே போட்டி நிலவிய கால கட்டத்தில், இவ்விரு சமயப் பிரிவுகளிடையே ஒற்றுமை காண விழைந்தவர் பேயாழ்வார் எனக் கருதப்படுகிறார். இவர் பாடிய பாசுரங்களிலே இதற்குச் சான்றுகள் உள்ளன. எடுத்துக்காட்டாக ஒரு பாசுரம்:  
:தாழ் சடையும் நீள் முடியும் ஒண் மழுவும் சக்கரமும்,
::சூழ் அரவும் பொன் நாணும்தோன்றுமால் --சூழும்
:திரண்டு அருவி பாயும் திருமலைமேல் எந்தைக்கு,
::இரண்டு உருவும் ஒன்றாய் இசைந்து.
# பூதத்தாழ்வார்

**பூதத்தாழ்வார்** வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் ஒருவர். முதல் ஆழ்வார்கள் எனப் போற்றப்பட்ட மூன்று ஆழ்வார்களுள் ஒருவராக விளங்கினார். மாமல்லபுரத்தில் பிறந்த இவர் வைணவ நூல்களின் தொகுப்பான நாலாயிர திவ்வியப் பிரபந்தங்களில் உள்ள இரண்டாம் திருவந்தாதியைப் பாடியுள்ளார். இது நூறு வெண்பாக்களால் ஆனது.
# பூதத்தாழ்வார்

## அவதாரத்தலம்

மாமல்லபுரத்திலுள்ள தலசயனப் பெருமாள் கோயிலை அண்டிய பகுதியிலேயே இவர் பிறந்ததாகக் கருதப்படுகிறது. இக் கோயிலின் முன்பு இதைக் குறித்த மண்டபம் ஒன்றும் இருந்ததாகத் தெரிகிறது. இக் கோயிலின் வெளிச் சுவரிலே அதனைப் பூதத்தாழ்வாரின் அவதாரத்தலம் எனக் குறிப்பிடும் அறிவிப்புப் பலகை ஒன்று பொருத்தப்பட்டிருப்பதைக் காணலாம்.
# பூதத்தாழ்வார்

## கௌமோதகி அம்சம்

திருமாலின் கையில் உள்ள ஐந்து ஆயுதங்களில் ஒன்றான கௌமோதகி என்னும் பெயருடைய கதாயுதத்தின் அம்சமாக இவர் பிறந்தார் என வைணவம் நம்புகின்றது. திருமாலின் மீது இவர் கொண்ட பக்தியைக் காட்டும் இவரது பாடல்களிலே இவருடைய தமிழ்ப் பற்றும் புலப்படுகின்றது.
# பூதத்தாழ்வார்

## முதலாழ்வார்கள்

இவர் பொய்கையாழ்வார், பேயாழ்வார் எனும் ஆழ்வார்களுடன் ஒரே காலத்தில் வாழ்ந்தவராவார்.இவர்கள் மூவரும் ஞான, பக்தி, வைராக்கியங்கள் மிக்க துறவறம் பூண்டு, ஆண்டவனின் நினைவிலேயே உருகி உள்ளம் கனியப் பாடியவர்கள். உண்டியே உடையே என உகந்தோடும் மக்களோடு கலவாமல் ஒரு நாள் இருந்த இடத்தில் ஒரு நாள் இராமல் ஒருவரை ஒருவர் அறியாமல் தனித்தனியே சஞ்சரித்துக்கொண்டிருந்தனர்.
# பூதத்தாழ்வார்

## முதலாழ்வார்கள்

### கால நிர்ணயம்

::{|
|-
! ஆதாரம்
! முதலாழ்வார்களின் காலம்
|-
| முனைவர் மா. இராசமாணிக்கனார்
| பொ.ஊ. 7ஆம் நூற்றாண்டின் முற்பகுதி
|-
| சாமி சிதம்பரனார்
| பொ.ஊ. 7ஆம் நூற்றாண்டு
|-
| பூர்ணலிங்கம் பிள்ளை
| பொ.ஊ. 7ஆம் நூற்றாண்டு
|-
| கலைக்களஞ்சியம்
| பொ.ஊ. 5ஆம், 6ஆம் நூற்றாண்டின் பின்பகுதி
|-
| மு. இராகவ அய்யங்கார்
| பொ.ஊ. 5ஆம் நூற்றாண்டின் முற்பகுதி முதல் 7ஆம்
நூற்றாண்டின் தொடக்கம் வரை
|}
# பூதத்தாழ்வார்

## இறைவனின் நாடகம்

இந்து சமயத்தாரால், குறிப்பாக வைணவப் பிரிவினரால், நம்பிக்கையுடன் போற்றப்படும் இவ்வரலாறு சுவை மிகுந்தது. இறைவன், இவர்களால் உலகை உய்விக்க கருதித் திருக்கோவலூரில், ஒரு வீட்டின் இடைகழியில் மழை பெய்யும் ஒரு நாள் இரவில் ஒருங்கிணைத்தான். எவ்வாறெனில், தனித்தனியாகத் தலயாத்திரை மேற்கொண்ட மூன்று ஆழ்வார்களும் திருக்கோவலூரில் ஒரே சமயத்தில் நுழைய பெருமழை உண்டானது. மழைக்கு ஒதுங்கும் பொருட்டு ஒரு குடிசையை நெருங்க அவ்விடம் ஒருவர் படுக்கலாம், இருவர் அமரலாம், மூவர் நிற்கலாம் எனும் அளவில் இருக்க இம்மூவரும் அங்குச் சிறிது நின்றுகொண்டிருக்க நான்காமவராக இருந்து இருளில் நெருக்கத்தை உண்டுபண்ணினான் இறைவன்.  
நெருக்கத்தின் காரணத்தை அறிய வேறு விளக்கின்மையால், பொய்கையார் பூமியாகிற தகழியில் (அகல் விளக்கு) கடல்நீரை நெய்யாகக் கொண்டு சூரியனை விளக்காக ஏற்றினார். பூதத்தார் அன்பாகிய தகழியில் (அகல் விளக்கு) ஆர்வத்தை நெய்யாகக் கொண்டு சிந்தையாகிய திரியில் ஞானவிளக்கை ஏற்றினார். இவ்விரண்டின் ஒளியால் இருள் அகல, நெருக்கத்திற்குக் காரணமான இறைப்பொருளைக் கண்டார். பின் மூவரும் அப்பொருளின் சொரூபத்தை அறிந்து அனுபவித்து ஆனந்தம் எய்தினர். இவ்வரலாற்றின் உட்பொருள் யாதெனில் பொய்கையாரின் செயல் புற இருள் நீக்கியது, பூதத்தார் செயல் அக இருளை நீக்கியது. அக இருள், புற இருள் இவ்விரண்டும் நீங்கினால் பரமனைக் காணலாம். ஆக முதல் இரண்டு ஆழ்வார்கள் செயல்கள் அக, புற இருள் நீக்க பேயாழ்வார் இறைவனின் வடிவழகை அன்பெனும் வெளிச்சத்தில் கண்டார் என்பதாம்.
# பூதத்தாழ்வார்

## மூன்று திருவந்தாதிகள்

அவ்வானந்தம் உள்ளடங்காமல் மேலே வழிந்து செய்யுள் வடிவமாக வெளி வரலாயிற்று. அச்செய்யுள் தொகுதியே முறையே முதல் திருவந்தாதி (பொய்கையாருடையது), இரண்டாம் திருவந்தாதி (பூதத்தாருடையது), மூன்றாம் திருவந்தாதி (பேயாருடையது) எனப்பெயர் பெற்றன. இறைவனின் நாடகம் உண்மையில் நடந்தது என்று இந்து சமயத்தார் நம்புவதற்கு இம்மூன்று திருவந்தாதிகளிலுள்ள பாடல்களே முக்கிய சான்றுகளாகின்றன.
# பூதத்தாழ்வார்

## ஆழ்வார் மங்களாசாசனம் செய்த திருக்கோவில்கள்

13 திருக்கோவில்களே நாலாயிர திவ்வியப் பிரபந்தில் 30 பாசுரங்களில் பாடிய உள்ளர்⋅
| 1. | திருப்பதி | திருவேங்கடமுடையான் - அலர்மேல்மங்கை தாயார் |  |  |
| --- | --- | --- | --- | --- |
| 2. | திருவரங்கம் | அரங்கநாதர் - பெரியபிராட்டியார் |  |  |
| 3. | திருமாலிருஞ்சோலை | சுந்தரத்தோளுடையான் - சுந்தரவல்லி நாச்சியார் |  |  |
| 4. | திருப்பாற்கடல் | ]] | - | திருமால்-திருமகள் |
| 5. | திருக்குடந்தை | ஆராவமுதன் - கோமலவல்லி |  |  |
| 6. | திருக்கோட்டியூர் | சௌமியநாராயணன் - மகாலெட்சுமி |  |  |
| 7. | திருக்கச்சி | பேரருளாளன் - பெருந்தேவி தாயார் |  |  |
| 8. | திருப்பாடகம் | பாண்டவ தூதர் - சத்யபாமா, ருக்மணி |  |  |
| 9. | திருக்கோவலூர் | திருவிக்கிரமன் - பூங்கோவல் நாச்சியார் |  |  |
| 10. | திருத்தஞ்சை மாமணிக் கோயில் | நீலமேகப் பெருமாள் (விஷ்ணு)
மணிகுன்றப் பெருமாள் (விஷ்ணு)  
நரசிம்மர் (விஷ்ணு) |  |  |
| 11. | திருநீர்மலை | நீர்வண்ண பெருமான் - அணிமாமலர்மங்கை தாயார் |  |  |
| 12. | திருக்கடல்மல்லை | உலகுய்ய நின்ற பெருமாள் - நிலமங்கை நாச்சியார் |  |  |
| 13. | திருத்தங்கல் | நின்ற நாராயணன் - செங்கமலத்தாயார் | } |  |
# திருமழிசையாழ்வார்

**திருமழிசையாழ்வார்** வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் ஒருவர். தை மாதம் மக நட்சத்திரத்தில் திருமாலின் ஆயுதங்களுள் ஒன்றான சக்கரத்தின் அம்சமாகத் திருமழிசை என்னும் ஊரில் பிறந்தவர்.
# திருமழிசையாழ்வார்

## பிற பெயர்கள்

- **பக்திசாரர்**
- உறையில் இடாதவர் - வாளினை உறையில் இடாத வீரன் எனும் பொருள்பட (இங்கு ஆழ்வாரின் நா வாள் எனப்படுகிறது)
- குடமூக்கிற் பகவர் - என யாப்பருங்கல விருத்திகாரர் குறிப்பது இவரையே என்றும் சொல்லப்படுகிறது.
- திருமழிசையார்
- திருமழிசைபிரான்
# திருமழிசையாழ்வார்

## பிறப்பின் அற்புதம்

**பார்க்கவர்** என்னும் முனிவர் திருமழிசையில் யாகம் புரிகையில் அவர் மனைவியார் கருவுற்று **பன்னிரண்டு திங்கள்** கழித்து, கை, கால், முதலிய உறுப்புகள் இல்லாத ஒரு பிண்டத்தைப் பெற்றெடுத்தார். தம்பதியர் மனம் தளர்ந்து அதனைப் பிரம்புத்தூற்றின் கீழ் விட்டுச் சென்றுவிட்டார்கள். ஆண்டவன் அருளால் அப்பிண்டம் எல்லா உறுப்புகளும் அமையப்பெற்ற ஓர் அழகிய ஆண்குழந்தையாகி அழத் தொடங்கியது. அக்கணம் அவ்வழியே வந்த மகப்பேறு இல்லாத தம்பதிகளான பிரம்புத் தொழில் புரியும் **திருவாளன்,** **பங்கயச்செல்வி** என்பவர்கள் குழந்தையைக் கண்டெடுத்து வளர்க்க தீர்மானித்தனர். என்ன விந்தை! அக்குழந்தையை அவளே பெற்றாள் என்னும்படி அவள் மார்பில் பால் சுரந்தது. ஆயினும் அப்பாலைக் குழந்தை குடிக்க மறுத்தது. பலநாள் வரை பால் உண்ணாமல் இருந்தும் உடல் சிறிதும் வாடவில்லை. இவரின் புகழைக் கேள்வியுற்று அருகில் உள்ள சிற்றூரில் இருந்துவந்த வயதான தம்பதியர் அன்புமிக கொடுத்த பாலை உண்ண ஆரம்பித்தார். சிறிதுகாலம் இவ்வாறு செல்கையில் தமக்குப் பால் கொண்டுவந்து தரும் இத்தம்பதிக்கு ஏதேனும் கைமாறு செய்யும் பொருட்டு ஒருநாள் தனக்குக் கொடுத்த பாலில் மீதத்தை அவர்கள் சரிபாதி உண்ணுமாறு செய்தார். இதன் மூலம் இளமை மீண்ட அத்தம்பதிகளுக்குப் பிறந்த ஆண்மகவே பின்னாளில் **கணிகண்ணன்** எனும் பெயரில் திருமழிசையாருக்கு அணுக்க சீடரானார்.
# திருமழிசையாழ்வார்

## கால நிர்ணயம்

::{|
|-
! ஆதாரம்
! திருமழிசையாரின் காலம்
|-
| முனைவர் மா. இராசமாணிக்கனார்
| பொ.ஊ. 7ம் நூற்றாண்டின் பிற்பகுதி
|-
| சாமி சிதம்பரனார்
| பொ.ஊ. 7ம் நூற்றாண்டின் இடைப்பகுதி
|-
| பூர்ணலிங்கம் பிள்ளை
| பொ.ஊ. 7ம் நூற்றாண்டு
|-
| கலைக்களஞ்சியம்
| பொ.ஊ. 6ம், 7ம் நூற்றாண்டின் பிற்பகுதி
|-
| மு. இராகவ அய்யங்கார்
| பொ.ஊ. 6ம் நூற்றாண்டு
|}
# திருமழிசையாழ்வார்

## இவரது பிரபந்தங்கள்

நான்முகன் திருவந்தாதி என்னும் நூறு வெண்பாக்கள் கொண்ட நூலையும் திருச்சந்த விருத்தம் என்னும் 120 விருத்தங்களைக் கொண்ட நூலையும் இயற்றியுள்ளார். இவை இவர் கும்பகோணத்தில் யோகத்தில் ஆழ்ந்திருக்கும் காலத்தில் யோகத்தின் பயனாக வெளிவந்தன. இவை நாலாயிரத்திவ்ய பிரபந்தத்தில் முறையே மூன்றாவதாயிரத்திலும், முதலாயிரத்திலும் சேர்க்கப்பட்டிருக்கின்றன. இவருடைய பிரபந்தங்கள் தான் முதன்முதலில் வேறு தெய்வங்களுக்கு மேலாகத் திருமாலை உயர்வாகச்சொல்லியவை. இவருக்கு முன்தோன்றிய முதலாழ்வார்கள் சமரசப்பான்மையுடன் சிவனையும் உயர்வாகச் சொல்லியவர்கள்.
# திருமழிசையாழ்வார்

## பரமயோகி

இளமையிலேயே பரஞான முதிர்ச்சி பெற்றுப் பரமயோகியாக விளங்கியவர். உண்மைத் தத்துவம் என்னவென்று அறிய முயன்று சாக்கியம், சமணம், சைவம், நாத்திகம்(வேத மறுப்பு) உட்பட ஒவ்வொரு சமயமாகப் புகுந்து ஆராய்ந்தார். சைவசமயத்தைச் சார்ந்திருக்கும்போதுதான் திருமயிலையில் பேயாழ்வாரை ஆசிரியராகப் பெற்றார். பக்தியில் தலை சிறந்தவராக இவர் விளங்கியதால் **பக்திசாரர்** என பெயர் பெற்றவராவார்
# திருமழிசையாழ்வார்

## சொன்னவண்ணம் செய்த பெருமாள்

திருவெஃகா தலத்தில்(காஞ்சிபுரம்) கணிகண்ணனோடு திருமழிசையார் சிறிதுகாலம் தங்கித் திருவெஃகாவில் குடிகொண்டுள்ள இறையாகிய யதோத்காரிக்குக் கைங்கரியம் செய்துவரலானார்கள். அவ்வாறிருக்கையில் அவர்களின் குடிலைத் தினமும் தூய்மைசெய்துவரும் கைம்மாறு கருதாத வயது முதிர்ந்த பெண்ணையழைத்து ஆசியளிக்க விரும்பினார் ஆழ்வார். "வேண்டுவன கேள் !" என ஆழ்வார் கேட்க, வயது முதிர்வால் ஏற்பட்ட இயலாமையையும் அதனால் தன்னுடைய சேவை முழுமையடையாமல் இருப்பதையும் கூற என்றும் இளமையாக இருக்கும்படி வரம் நல்கினார் ஆழ்வார். என்றும் யவனமும், ஈடில்லா எழிலும் பெற்ற அப்பெண்ணைக் கச்சிப்பதியில் அரசுபுரிந்த பல்லவராயன் எனும் அரசன் விரும்பி மணம்புரிந்தான். பன்னாட்கள் கழிந்தும் மாறாத தன் மனையாளின் யவனத்தின் காரணம் வினவ, அப்பெண் ஆழ்வாரின் புகழை எடுத்துரைத்தாள். அரசன் ஆழ்வாரின் சீடரான கணிகண்ணனிடம் தன் விருப்பத்தைச் சொல்ல, ஆழ்வார் ஒருநாளும் அரசனின் இவ்வற்ப ஆசைக்கு அருளமாட்டார் என்று பதிலளிக்க, குறைந்தபட்சம் தன்னை ஏற்றிக் கவிதையாவது பாடுமாறு கணிகண்ணனை வேண்ட "அவர் நாராயணனையன்றி எந்த நரனையும் பாடேன்" எனக் கூறித் திருமாலைப் பாடினார். கோபமுற்ற அரசன் கணிகண்ணனை நகரைவிட்டு வெளியேறுமாறு உத்தரவிட்டான். யாவும் கேள்வியுற்ற அவருடைய குரவர் திருமழிசைப்பிரான், 'உம்முடன் நானும் வருவேன்' என்று சொன்னதோடு மட்டுமல்லாமல் கச்சிப்பதிக்கோவிலுக்குச்சென்று ஆண்டவனை நோக்கி,  
:கணிகண்ணன் போகின்றான் காமருபூங்கச்சி
::மணிவண்ணா நீ கிடக்கவேண்டா - துணிவுடைய
:செந்நாப்புலவனும் போகின்றேன் நீயுமுன்றன்
::பைந்நாகப் பாய்சுருட்டிக் கொள்  
என்று விண்ணப்பம் செய்தார். அப்பெருமானும் அப்படியே செய்து திருமழிசைப்பிரானைத் தொடர்ந்து சென்றார். இதை மறுநாள் அறிந்த அரசன் வருத்தமுற்றுக் கணிகண்ணனைத் தேடிச்சென்று அவரையும் அவர் குரவரையும் கச்சிப்பதிக்குத் திரும்பும்படி வேண்டிக் கொண்டனர். கணிகண்ணன் திருமழிசைப் பிரானை வேண்ட அவரும் ஆண்டவனை நோக்கி,  
:கணிகண்ணன் போக்கொழிந்தான் காமருபூங்கச்சி
::மணிவண்ணா நீ கிடக்கவேண்டும் - துணிவுடைய
:செந்நாப்புலவனும் போக்கொழிந்தேன் நீயுமுன்றன்
::பைந்நாகப் பாய்படுத்துக் கொள்.  
என்று வேண்ட திருமகள்நாதனும் அவ்வண்ணமே செய்தான் என்பது வரலாறு.அவ்வாறு அவர்கள் ஒருநாள் தங்கியிருந்த இடம் "ஓர் இரவு இருக்கை" என்று அழைக்கப்பட்டு இன்று மருவி "ஓரிக்கை" என அழைக்கப்பட்டுவருகிறது.
# மதுரகவி ஆழ்வார்

**மதுரகவி ஆழ்வார்** (**Madhurakavi Alvar**) வைணவ நெறியைப் பின்பற்றி பக்தியில் சிறந்து விளங்கிய பன்னிரு ஆழ்வார்களுள் ஒருவர். பாண்டிய நாட்டில் திருக்குருகூர் என்னும் ஆழ்வார்திருநகரிக்<nowiki/>கு அருகில் மூன்று கிலோ மீட்டர் தொலைவில் திருக்கோளூரில் ஈச்வர வருசம் சித்திரை மாதம் சித்திரை நட்சத்திரத்தில் பிறந்தார். நம்மாழ்வார் பிறந்த பொ.ஊ. 798-இக்குச் சற்று முன் பிறந்தவர். நம்மாழ்வார்க்குப் பிறகும் வாழ்ந்தவர். இவர் பெருமானைத் தன் பாசுரங்களால் பாடாமல் தன் ஆசாரியனான நம்மாழ்வாரையே சிறந்த தெய்வமாக எண்ணி அவரைப் போற்றியே பதினோரு பாசுரங்களைப் பாடியுள்ளார்.
# மதுரகவி ஆழ்வார்

## பெயர்க்காரணம்

சிறுவயதிலிருந்தே செவிக்கினிய செந்தமிழில் நற்கவிதைகளைப் பாடிய காரணம் பற்றி இவருக்கு இச்சிறப்புப் பெயர் வந்தது.
# மதுரகவி ஆழ்வார்

## கால நிர்ணயம்

கீழ்காணப்படுவது அறிஞர்களால் முன்வைக்கப்பட்ட கால நிர்ணயம்.  
::{|
|-
! ஆதாரம்
! மதுரகவிகளின் காலம்
|-
| மா. இராசமாணிக்கனார்
| பொ.ஊ. 9ம் நூற்றாண்டின் பிற்பகுதி
|-
| சாமி சிதம்பரனார்
| பொ.ஊ. 9ம் நூற்றாண்டு
|-
| பூர்ணலிங்கம் பிள்ளை
| பொ.ஊ. 9ம் நூற்றாண்டு
|-
| கலைக்களஞ்சியம்
| பொ.ஊ. 7ம் நூற்றாண்டு முதல் 9ம் நூற்றாண்டு வரை
இடைக்காலம்
|}
# மதுரகவி ஆழ்வார்

## இளமைக்காலம்

இவர் வேத சாத்திரங்களை நன்கு பயின்றார். ஒரு காலகட்டத்தில் உலக விஷயங்களில் பற்று நீங்கி அயோத்தி, மதுரா, முதலிய வடநாட்டு திவ்ய தேசங்களைச் சேவிக்கச் சென்றார்.
# மதுரகவி ஆழ்வார்

## ஆசார்யனைக் கண்டுகொள்ளல்

அயோத்தியில் தங்கியிருந்தபோது ஒரு நாளிரவில் வெளியே வந்தபோது தெற்கே ஒரு பேரொளியைக் காணுற்று வியப்படைந்தார். மறுநாளிரவிலும் அதே ஒளி அவ்வாறே தோன்றிற்று. உடனே மதுரகவிகள் 'தெற்கே ஓர் அதிசயம் நிகழ்ந்துள்ளது; அதைச் சென்று காணவேண்டும்' என்று தீர்மானித்துத் தெற்கு நோக்கிப் புறப்பட்டார். அவ்வொளி தோன்றிய இடமாகிய திருக்குருகூரை அடைந்தார். புளியமரத்தின் கீழ் எழுந்தருளியிருந்த அவ்வொளியாகிய நம்மாழ்வாரைச் சமாதியிலிருக்கக் கண்டார். முதலில் ஒரு பெரிய கல்லைக் கீழே போட்டு அந்தசத்தத்தினால் அவர் சமாதியைக் கலைத்தார். மேலும் அவர் நிலையை அறிய விரும்பி
::::"*செத்ததன் வயிற்றில் சிறியது பிறந்தால் எத்தைத்தின்று எங்கே கிடக்கும்?*"
என்று வினவினார்.
::::"*அத்தைத் தின்று அங்கே கிடக்கும்*"
என்று விடை வந்தது.
இந்த வினா, விடை இரண்டிலும் தத்துவம் புதைந்துள்ளது. 'சூட்சுமமாயிருக்கும் ஜீவன் பிறப்பெடுத்தால் அதன் வாழ்வு எப்படி இருக்கும்?' என்பது கேள்வி. 'தன் புண்யபாவங்களின் பயன்களை நுகர்வதே அதன் வாழ்க்கையாக இருக்கும்' என்பதே விடை.  
மதுரகவிகள் அக்கணமே அவரை தன் ஆசாரியராக வரித்தார். நம்மாழ்வாரும் இவரை அடிமை கொண்டு, மூவகைத் தத்துவங்களின் இயல்பையும் மற்றும் அறியவேண்டிய யோக இரகசிய உண்மைகளையும் சீடனுக்கு உபதேசித்தார்.
# மதுரகவி ஆழ்வார்

## திருமந்திரம்

**ஓம் நமோ நாராயணாய** என்பது திருமந்திரம். அதில் **ஓம்** என்பது முதல் பதம். நமோ என்பது மையப்பதம். **நாராயணாய** என்பது மூன்றாவது பதம். இதில் ஓம் என்பது பகவானுக்கு அடிமைப் பட்டிருப்பதைச் சொல்கிறது. இரண்டாவது பதம் ஆச்சாரியனுக்குத் தொண்டு செய்வதை வலியுறுத்துகிறது. மதுரகவியின் பாசுரங்கள் திருமந்திரத்தின் மத்திய பதமாக எண்ணி அதைப் பிரபந்ததின் நடுவே வைத்துள்ளார்கள்.
# மதுரகவி ஆழ்வார்

## கண்ணி நுண் சிறுத்தாம்பு

நாலாயிரத்திவ்ய பிரபந்தத்தினுள் மதுரகவி ஆழ்வார் அருளிச்செய்தது **கண்ணி நுண் சிறுத்தாம்பு** என்ற ஒரே பதிகம் தான். அதனிலுள்ள பதினொரு பாடல்களும் திருக்குருகூர் நம்பி நம்மாழ்வாரை ஏத்திப்பாடுவதே. அதனில் இரண்டாவது பாடல்:  
::நாவினால் நவிற்று இன்பம் எய்தினேன்,
::::மேவினேன் அவன் பொன்னடி மெய்ம்மையே;
::தேவு மற்று அறியேன்; குருகூர் நம்பி
::::பாவின் இன்னிசை பாடித்திரிவனே.
# பெரியாழ்வார்

**பெரியாழ்வார்** வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் ஒருவர். திருவில்லிபுத்தூரில் ஆனிமாதம் சுவாதி நட்சத்திரத்தில் **கருடன்** அம்சமாக ஆறாம் நூற்றாண்டின் பிற்பகுதியில் பிறந்தவர். ***'விஷ்ணு சித்தர்***<nowiki/>' என்பது இயற்பெயர். திருவில்லிபுத்தூரில் கோயில்கொண்டுள்ள வடபத்திரசாயி பெருமாளுக்கு அன்றலர்ந்த மலர்களைப் பறித்துப் பூமாலையாகச் சாற்றுவதைக் கைங்கர்யமாகக் கொண்டிருந்தார். ஆழ்வார்களில் ஒரே பெண் ஆழ்வாரான ஆண்டாளின் **வளர்ப்பு தந்தை**யானவர். ஆண்டாளைத் திருவரங்கம் உறையும் அரங்கனுக்கு மணம்முடித்துக் கொடுத்ததன் மூலம் அரங்கனுக்கே **மாமனார்** ஆனார்.
# பெரியாழ்வார்

## திருப்பல்லாண்டு பிறந்த கதை

வல்லபதேவ பாண்டியனுக்கு எழுந்த ஐயம் தீர்க்கும் பொருட்டு மதுரையில் நடைபெற்ற சமயவாதத்தில் வென்ற பெரியாழ்வார், அரசனால் அளிக்கப்பட்ட பட்டத்துயானை மீது வரும்பொழுது திருமால் திருமகளோடு வானத்தில் கருடவாகனத்தில் எழுந்தருளியிருக்கக் கண்டு இறைவனின் வடிவழகில் மயங்கி எங்கே இறைவனுக்குக் கண்ணேறு (கண்திருஷ்டி) விழுந்துவிடுமோ என்றஞ்சிப் பாடியதே திருப்பல்லாண்டு.
# பெரியாழ்வார்

## பெரியாழ்வார் பெயர்க்காரணம்

இறைவனுக்கே கண்ணேறு கழிக்க முயன்றதால் இவரை ஆழ்வார்களில் பெரியவர் எனும் பொருள்பட "பெரியாழ்வார்" என அரங்கன் அழைக்க, பின்னர் இதுவே இவர் பெயராகிப்போனது.